
Dodatok č. 1, ktorým sa mení Všeobecne záväzné nariadenie č. 3/2019 k miestnym daniam a miestnemu poplatku za komunálne odpady a drobné stavebné odpady na území obce Lipovec. 


Predkladá: 						Návrh na uznesenie: 
PhDr. Jozef Mada					Obecné zastupiteľstvo 
starosta obce						
1. Prerokovalo 
Návrh Dodatku č. 1, ktorým sa mení Všeobecne záväzné nariadenie 
č. 3/2019 k miestnym daniam  a miestnemu  poplatku za komunálne odpady a drobné stavebné odpady na území obce Lipovec.

2. Schvaľuje 
Dodatok č. 1, ktorým sa mení Všeobecne záväzné nariadenie 
č. 3/2019 k miestnym daniam  a miestnemu  poplatku za komunálne odpady a drobné stavebné odpady na území obce Lipovec.

Vypracoval: 
PhDr. Jozef Mada
starosta obce 


Materiál obsahuje: 
Návrh Dodatku č. 1 k VZN č. 3/2019
Dôvodovú  správu
Záznam o zverejnení a vyhlásení dokumentu 
	Dôvodová správa

k návrhu Dodatku č. 1, ktorým sa mení Všeobecne záväzné nariadenie č. 3/2019 k miestnym daniam a miestnemu poplatku za komunálne odpady a drobné stavebné odpady na území obce Lipovec.

Predložený návrh Dodatku č. 1, ktorým sa mení Všeobecne záväzné nariadenie č. 3/2019 k miestnym daniam a miestnemu poplatku za komunálne odpady a drobné stavebné odpady na území obce Lipovec obsahuje:
a) úpravu výšky sadzby poplatku podľa § 24 ods. 1 písm. a) až d) cit. VZN z pôvodnej 0,0603 eura za osobu a kalendárny deň na 0,0713 eura za osobu a kalendárny deň,
b) úpravu výšky sadzby poplatku podľa § 24 ods. 2 cit. VZN z  pôvodnej  vo  výške 0,018 € za kilogram drobných stavebných odpadov bez obsahu škodlivín na 0,05 € za kilogram drobných stavebných odpadov bez škodlivín. 
K uvedenej úprave bola obec nútená pristúpiť jednak z dôvodu legislatívnych zmien a tiež z dôvodu nárastu cien za služby spojené s nakladaním s odpadmi zo strany zmluvného dodávateľa služieb, ktorým je spoločnosť Brantner Fatra s.r.o. Martin.  
Podľa zákona č. 460/2019, ktorým sa mení a dopĺňa zákon č. 79/2015 Z. z.  o odpadoch  vyplýva pre obec povinnosť zaviesť a vykonávať od 1.1.2021 triedenie biologicky rozložiteľného kuchynského odpadu, čo sa významným spôsobom prejaví na zvýšení nákladov obce na odpadové hospodárstvo ako celok. Súčasne spoločnosť prikročila k výraznému nárastu cien za zneškodnenie odpadov na zbernom dvore, predovšetkým ceny za zneškodnenie drobného stavebného odpadu. Zároveň sa každoročne výrazne zvyšuje zákonný poplatok za uloženie odpadu na skládku. Obec má dlhodobo nepriaznivé výsledky hospodárenia na úseku odpadového hospodárstva, ktoré v posledných rokoch výraznou mierou zaťažujú ekonomiku obce. Obec Lipovec na úseku nakladania s odpadmi vynakladá každoročne nemalý objem finančných prostriedkov, pričom v súlade s platnými právnymi predpismi zabezpečuje separáciu odpadu u viacerých zložiek odpadu. Náklady obce na odpadové hospodárstvo sa každoročne zvyšujú z dôvodu nárastu množstva vyprodukovaného odpadu zo strany fyzických osôb a právnických osôb, ako aj  vplyvom cien za tieto služby a zavedením separovaného zberu odpadu v obci. Náklady na uvedené služby podľa odhadov prevýšia príjmovú zložku  na úseku odpadového hospodárstva aj v roku 2020 a percentuálny podiel dofinancovania odpadového hospodárstva z rozpočtu obce je každoročne vysoký.  Návrh Dodatku č. 1 bol prerokovaný na zasadnutí ekonomickej komisie OcZ dňa 18.11.2020,  ktorá odporučila Obecnému zastupiteľstvu  tento návrh schváliť. Návrh bol následne predložený  na zasadnutí Obecného zastupiteľstva dňa 25.11.2020. Uvedené zvýšenie sadzby poplatku bolo navrhnuté tak, aby výrazne nezhoršilo sociálnu situáciu poplatníkov, zároveň však toto opatrenie nepostačuje na zásadné riešenie problematiky odpadového hospodárstva obce. 
Ostatné ustanovenia cit. VZN navrhujeme ponechať bez zmeny. 

Vypracoval : PhDr. Jozef Mada  
                      starosta obce 


Návrh

Dodatok č. 1,
ktorým sa mení Všeobecne záväzné nariadenie č. 3/2019
k miestnym daniam a miestnemu  poplatku za komunálne odpady a drobné stavebné odpady na území obce Lipovec.


	Obec Lipovec v súlade s ustanoveniami § 4 ods. 3 písm. c),  § 6  ods. 1,  § 11 ods. 4  písm. g)    zákona č. 369/1990 Zb.  o obecnom  zriadení  v znení neskorších  predpisov  a podľa zákona č. 582/2004 Z. z.  o miestnych daniach a miestnom poplatku za komunálne odpady a drobné stavebné odpady  v znení  neskorších  predpisov  vydáva tento Dodatok č. 1 k Všeobecne  záväznému  nariadeniu č. 3/2019. 


Čl. I.
	Všeobecne záväzné nariadenie č. 3/2019 k miestnym daniam a miestnemu poplatku za komunálne odpady a drobné stavebné odpady na území obce Lipovec sa mení takto: 

1. V piatej časti § 24 vrátane nadpisu znie:

§ 24
Sadzba poplatku

1. Sadzba poplatku  je 
a) 0,0713 eura za osobu a kalendárny deň pre poplatníka podľa § 23 ods. 2 písm. a), ktorý má v obci trvalý pobyt alebo prechodný pobyt,
b) 0,0713 eura za osobu a kalendárny deň pre poplatníka podľa § 23 ods. 2 písm. a), ktorý je na území obce oprávnený užívať alebo užíva nehnuteľnosť a nemá v obci trvalý alebo prechodný pobyt,
c) 0,0713 eura za osobu a kalendárny deň pre poplatníka podľa § 23 ods. 2 písm. b), ktorý je oprávnený užívať alebo užíva nehnuteľnosť nachádzajúcu sa na území obce na iný účel, ako na podnikanie, 
d) 0,0713 eura za osobu a kalendárny deň pre poplatníka podľa § 23 ods. 2 písm. c), ktorý je oprávnený užívať alebo užíva nehnuteľnosť nachádzajúcu sa na území obce na účel podnikania,
e) 0,0118 eura za jeden liter alebo dm3 komunálnych odpadov  pre poplatníka podľa § 23 ods. 2 písm. b) a c), ktorý požiada o množstvový zber.
2. Sadzba poplatku za drobný stavebný odpad bez obsahu škodlivín je 0,05 eura za kilogram drobných stavebných odpadov bez obsahu škodlivín. 
3. Poplatok sa zaokrúhľuje na eurocenty nadol.  

Čl. II.

1. Obecné zastupiteľstvo obce Lipovec sa na tomto Dodatku č. 1 k Všeobecne záväznému nariadeniu č. 3/2019 k miestnym daniam a miestnemu poplatku za komunálne odpady a drobné stavebné odpady na území obce Lipovec uznieslo na svojom zasadnutí dňa ..................... uznesením č.   ........./2020. 
2. Návrh tohto dodatku bol zverejnený na pripomienkovanie jeho vyvesením úradnej  tabuli obce a na internetovej adrese obce Lipovec dňa ..................... .
3. Prijatý dodatok bol zverejnený  jeho vyvesením na úradnej tabuli obce a na internetovej adrese obce Lipovec dňa  ....................   do ....................   .
4. Tento Dodatok č. 1 k Všeobecne záväznému nariadeniu č. 3/2019 k miestnym daniam a miestnemu poplatku za komunálne odpady a drobné stavebné odpady na území obce Lipovec nadobúda účinnosť dňom 1. januára 2021. 





									PhDr. Jozef Mada 
									   starosta obce








Návrh tohto Dodatku č.1 bol zverejnený jeho vyvesením na úradnej tabuli a na internetovej adrese obce Lipovec dňa ......................  do ....................... .  




